NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS

2021-07-01 Nr. 3
Birštonas

Posėdis įvyko 2021-07-01 (16.00–17.30 val.)

Posėdžio vieta: posėdis vyko nuotoliniu būdu ZOOM platformoje. 

Posėdyje dalyvavo nevyriausybinių organizacijų (toliau-NVO) tarybos nariai: Vytas Kederys,  Birutė Bartkevičiūtė, Danutė Kacevičiūtė, Vilma Burbienė, Deivis Slavinskas, Julija Senavaitienė, Dovilė Adamonytė. 

Susirinkimo dalyvių sąrašas su parašais pridedamas. 
Į susirinkimą nariai buvo pakviesti el. paštu.  
DARBOTVARKĖ

1. Dėl NVO tarybos pirmininko ir pirmininko pavaduotojo rinkimų.
2. Dėl Birštono savivaldybės NVO tarybos nario delegavimo į priemonės 1.1.4 „Stiprinti bendruomeninę veiklą savivaldybėse“ projektų paraiškų vertinimo komisiją.
3. Dėl NVO tarybos veiklos plano 2020–2021 m. įgyvendinimo.
4. Dėl nevyriausybinių organizacijų veiklos projektų finansavimo Birštono savivaldybės biudžeto lėšomis tvarkos aprašo įgyvendinimo. (2021-07-13 planuojami mokymai)
1. SVARSTYTA. Dėl NVO tarybos pirmininko ir pirmininko pavaduotojo rinkimų.

Vadovaujantis Lietuvos Respublikos nevyriausybinių organizacijų plėtros įstatymo Nr. XIII-2626 6 straipsnio 4 punktu, NVO tarybos pirmininkas ir pavaduotojas renkami vieniems metams. 2020 metais pirmininkas ir pavaduotojas buvo rinkti liepos 8 d. vykusiame posėdyje. Siekiant įgyvendinti šią įstatymo nuostatą, organizuojami pirmininko ir pavaduotojo rinkimai ZOOM programa. Pasiūlyti kandidatai: pirmininke – Birutė Bartkevičiūtė, pavaduotoja – Danutė Kacevičiūtė. Už pirmininkės Birutė Bartkevičiūtės kandidatūrą balsavo: 
Už  – 6 nariai.

Prieš – 0 nariai.

Susilaikę – 1 narys.

Už pavaduotojos Danutės Kacevičiūtės kandidatūrą balsavo:
Už  – 6 nariai.

Prieš – 0 nariai.

Susilaikę – 1 narys.
NUTARTA. Birštono savivaldybės NVO tarybos pirmininke skirti Birutę Bartkevičiūtę, 
pavaduotoja – Danutę Kacevičiūtę. 

2. SVARSTYTA. Dėl Birštono savivaldybės NVO tarybos nario delegavimo į priemonės 1.1.4 „Stiprinti bendruomeninę veiklą savivaldybėse“ projektų paraiškų vertinimo komisiją.

Pirmininkė Birutė Bartkevičiūtė supažindino su gautu Birštono savivaldybės administracijos  Strateginio planavimo ir investicijų skyriaus vyriausiosios specialistės Jurgitos Suchockienės el. laišku dėl Birštono savivaldybės administracijos įgyvendinamos priemonės 1.1.4 „Stiprinti bendruomeninę veiklą savivaldybėse“ įgyvendinimo vadovaujantis „Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonės „Stiprinti bendruomeninę veiklą savivaldybėse“ įgyvendinimo Birštono savivaldybėje tvarkos aprašu, patvirtintu 2021 m. gegužės 17 d. Birštono savivaldvbės administracijos direktoriaus įsakymu Nr. (6.4.E.)-AVE-00146“. Gautų projektų paraiškų vertinimui turi būti sudaryta vertinimo komisija, tvirtinama Administracijos direktoriaus įsakymu. Todėl prašoma deleguoti NVO tarybos narį į aukščiau minėtą vertinimo komisiją. 

Pirmininkė kvietė teikti kandidatūras. V. Kederys pasiūlė NVO tarybos narę Danutę Kacevičiūtę. Visi susirinkimo dalyviai vienbalsiai pritarė Danutės Kacevičiūtės delegavimui į vertinimo komisiją. 

NUTARTA. Deleguoti NVO tarybos narę Danutę Kacevičiūtę į priemonės 1.1.4 „Stiprinti bendruomeninę veiklą savivaldybėse“ projektų paraiškų vertinimo komisiją. 

3. SVARSTYTA.  Dėl NVO tarybos veiklos plano 2020–2021 m. įgyvendinimo.

Pirmininkė kalbėjo, kad NVO tarybos susirinkimai karantino metu nevyko, tačiau NVO tarybos nariai buvo kviečiami aktyviai dalyvauti įvairiuose mokymuose, forumuose, diskusijose nuotoliniu būdu. Pirmininkė kvietė aktyvinti NVO tarybos veiklą ir tęsti darbus, kurie buvo suplanuoti iki karantinu. T. y. susitikti su savivaldybėje veikiančiomis NVO, išsiaiškinti jų poreikius, aktualijas. Bei organizuoti susitikimus su NVO tarybomis veikiančiomis kitose savivaldybėse, siekiant pasidalyti gerąja patirtimi. 
NUTARTA. Organizuoti 1 susitikimą nuotoliniu būdu ir planuoti 1 susitikimą gyvai su NVO tarybomis veikiančiomis kitose savivaldybėse, siekiant pasidalyti gerąja patirtimi. 

4. SVARSTYTA. Dėl nevyriausybinių organizacijų veiklos projektų finansavimo Birštono 

savivaldybės biudžeto lėšomis tvarkos aprašo įgyvendinimo. 
Pirmininkė informavo apie 2021 m. liepos 13 d. 16.00 val. vyksiantį susitikimą su NVO, kurio tikslas – supažindinti NVO atstovus su Nevyriausybinių organizacijų veiklos projektų finansavimo Savivaldybės biudžeto lėšomis tvarkos aprašu, patvirtintu 2020 m. gruodžio 18 d. Nr. TS-231 ir kvietė aktyviai dalyvauti. 
NUTARTA. Dalyvauti 2021 m. liepos 13 d. 16.00 val. vyksiančiame susitikime.
Posėdžio pirmininkas                                                                                           Birutė Bartkevičiūtė
Posėdžio sekretorius                                                                                                   Vilma Burbienė
.

